tomron87/hebrew-wikipedia-sentences-corpus huggingface dataset:
באירוע הרויאל ראמבל, אמברוז התחרה בקרב הרויאל ראמבל המסורתי, כששהה בקרב 27 דקות, אך הודח לבסוף על ידי ברוק לסנר.
ב-12 בפברואר, אמברוז השתתף בקרב תא ההדחות על אליפות ה-WWE, שבו הדיח את ברון קורבין, אך קורבין תקף אותו לאחר מכן, מה שאיפשר למיז להדיח את אמברוז.
לאחר מכן, קרב בין אמברוז לקורבין נקבע לאירוע רסלמניה 33. בקרב זה, שנערך ב-2 באפריל, אמברוז הגן בהצלחה על התואר.
יומיים לאחר מכן בתוכנית סמאקדאון, אמברוז התחרה בקרב האחרון שלו עבור המותג, כשהפסיד לקורבין בקרב שאינו היה על התואר.
לאחר מכן, אמברוז הועבר למותג Raw כחלק מהסופרסטאר שייק-אפ.
אז, הוא המשיך לנהל את הפיוד שלו נגד המיז, כשלבסוף הוא הפסיד את התואר למיז באירוע חוקי אקסטרים בחודש יוני, מה שקטע תקופת כהונה של 152 ימים.
אמברוז המשיך בפיוד נגד המיז, מה שהוביל לקרב חוזר על האליפות הבין יבשתית באירוע Great Balls of Fire, שנערך ב-9 ביולי, שבו הוא כשל בניסיונו לזכות בתואר בשל הפרעה מצד המיזטראז' (בו דאלאס וקורטיס אקסל).
ב-10 ביולי בפרק של התוכנית Raw, סת' רולינס נחלץ לעזרת אמברוז מפני תקיפה של המיז והמיזטראז'.
לאחר שכשל לזכות מחדש באמונו של אמברוז, השניים התווכחו בזירה ב-14 באוגוסט בפרק של התוכנית Raw, ובסופו של דבר ניהלו תגרה ביניהם לפני קרב הזוגות שלהם מול סזארו ושיימוס.
באירוע סאמרסלאם, שנערך ב-20 באוגוסט, אמברוז ורולינס ניצחו פעם נוספת את האחרונים, כשהפעם הם זכו באליפות הזוגות של Raw.
זכייה זו הפכה את אמברוז לאלוף הטריפל קראון ה-27 ולאלוף הגראנד סלאם השמיני.
השניים הצליחו להגן על התואר בהצלחה בקרב החוזר מול אלופי הזוגות לשעבר באירוע ללא רחמים.
ב-9 באוקטובר בפרק של התוכנית Raw, אמברוז ורולינס התאחדו עם רומן ריינס.
קבוצת המגן בגלגולה המחודש הייתה אמורה להתמודד מול ברון סטרומן, סזארו, קיין, המיז ושיימוס בקרב TLC: שולחנות, סולמות וכיסאות האנדיקאפ 5 נגד 3 במסגרת האירוע TLC, אך ריינס הוחלף על ידי קורט אנגל בעקבות מחלה.
אמברוז, רולינס ואנגל ניצחו באותו הקרב.
הסחת דעת זו הובילה לקיום קרב בין השילד לניו דיי באירוע סדרת ההישרדות שבועיים לאחר מכן, שבו השילד יצאו עם ידם על העליונה.
בדצמבר 201, אמברוז סבל מפציעה בשרירי הזרוע, פציעה שהשביתה אותו לתקופה ממושכת של כתשעה חודשים.
ב-13 באוגוסט 2018 בפרק של התוכנית Raw, אמברוז חזר ונחלץ לעזרת רולינס מפני תקיפה של דרו מקינטייר ודולף זיגלר.
אמברוז הציג מראה חדש עם תספורת קצרה, זקן עבה וגוף בעל מסה גדולה יותר מבעבר.
שישה ימים לאחר מכן, הוא עזר לרולינס לזכות באליפות הבין יבשתית באירוע סאמרסלאם.
לילה לאחר מכן בפרק של התוכנית Raw, אמברוז ורולינס עזרו לאלוף האוניברסלי, רומן ריינס, בתקיפה על ברון סטרומן, כשהאחרון ניסה לפדות את מזוודת הכסף בבנק שלו, תקיפה זו הובילה לאיחוד מחדש של השילד.
באירוע גיהנום בכלוב, שנערך ב-16 בספטמבר, אמברוז ורולינס לא צלחו במשימתם לנצח את זיגלר ומקינטייר ולזכות שוב באליפות הזוגות של Raw.
באירוע סופר שואו-דאון, שנערך ב-6 באוקטובר והקתיים על אדמת אוסטרליה, השילד ניצחו בקרב שלושה נגד שלושה את זיגלר, מקינטייר וסטרומן.
יומיים לאחר מכן בפרק של התוכנית Raw, הם נוצחו על ידי האחרונים בקרב החוזר בין הקבוצות.
לאחר הקרב, אמברוז המתוסכל נטש את חבריו.
ב-22 באוקטובר 2018 בפרק של התוכנית Raw, רומן ריינס הודיע כי בשל מחלת הלוקמיה איתה הוא מתמודד משנת 2008 הוא נאלץ לוותר על האליפות האוניברסלית כבר באותו הערב, אמברוז ורולינס ניצחו את דולף זיגלר ודרו מקינטייר וזכו באליפות הזוגות של Raw בפעם השנייה יחדיו.
שבוע לאחר מכן, אמברוז שרף את הווסט שלו שאיתו התאבק במהלך שהותו בקבוצת השילד ואף הסביר שהקבוצה החלישה אותו בזמן שהיה חלק ממנה.
הוא המשיך להתגרות ברולינס במהלך השבועות שבאו לאחר מכן.
בסופו של דבר, השניים התמודדו זה מול זה באירוע TLC: שולחנות, סולמות וכיסאות, שנערך ב-16 בדצמבר, בקרב שבו אמברוז יצא עם ידו על העליונה וזכה באליפות הבין יבשתית בפעם השלישית בקריירה שלו.
במהלך השבועות שבאו לאחר מכן, הוא הגן בהצלחה על התואר נגד טיילר בריז, אפולו קרוז ורולינס עד שהוא איבד אותה לבובי לאשלי ב-14 בינואר 2019 בפרק של התוכנית Raw, במהלך קרב משולש אשר כלל בנוסף את רולינס; הפסד זה קטע תקופת כהונה של 29 ימים.
באירוע הרויאל ראמבל, שנערך ב-27 בינואר, בלאק התחרה בקרב הרויאל ראמבל המסורתי, כשנכנס כמספר ה-14, אך הודח על ידי אליסטר בלאק.
לילה לאחר מכן בפרק של התוכנית Raw, הוא קטע את הזוכה בקרב, רולינס, וטריפל H, כשטען שרולינס לא ניצח אותו אף פעם באופן נקי ואף דרש מטריפל H לקבוע לו קרב מול רולינס, שבו אמברוז הפסיד.
שעות ספורות לאחר שהתוכנית ירדה מהאוויר, דווח שאמברוז הודיע לבכירי הנהלת WWE שלא ברצונו לחדש את חוזהו והוא יעזוב זמן קצר לאחר רסלמניה 35. הארגון לבסוף נענה לבקשתו בחיוב, כששיחרר הצהרה רשמית בנושא באתר הרשמי.{{ארגון ה-WWE מאשר את הידיעה שאמברוז יעזוב לאחר אפריל בתום חוזהו, השערות לגבי מעבר ל-AEW}}
לאחר מספר שבועות שבהם הייתה תקווה לאיחוד, אמברוז התאחד עם רולינס ועם ריינס, שחזר מהיעדרות, במהלך פרק של התוכנית Raw ב-4 במרץ, לאחר שהשניים נחלצו לעזרת אמברוז מתקיפה של ברון קורבין, בובי לאשלי, דרו מקינטייר ואליאס.
באירוע פאסטליין, שנערך שישה ימים לאחר מכן, השילד ניצחו את קורבין, לאשלי ומקינטייר.
בקרבות היחידים האחרונים שלו ב-WWE, אמברוז הפסיד שוב ושוב למקינטייר בפרקי התוכנית Raw.
ב-8 באפריל בפרק של התוכנית Raw, אמברוז היה אמור להתמודד מול בובי לאשלי בקרב יחידים שהוגדר כאחרון של אמברוז.
לעומת זאת, הקרב לא התרחש בפועל, זאת לאחר שלאשלי העליב את אשתו של אמברוז, רנה יאנג, עלבון שגרם לפריצת תגרה בין השניים אשר הסתיים בכך שאמברוז הוטח אל תוך שולחן שדרנים.
לאחר שהתוכנית ירדה מהאוויר, אמברוז הצטרף לרולינס וריינס כדי להודות למעריצים על העידוד והתמיכה בו לאורך הדרך.
שבוע לאחר מכן, הוא הופיע בפעם האחרונה במסגרת התוכנית Raw.
הקרב האחרון שלו בחוזה התרחש באירוע שנקרא The Shield's Final Chapter ונערך ב-21 באפריל, ובו הוא, ריינס ורולינס ניצחו פעם נוספת את קורבין, לאשלי ומקינטייר.
החוזה שלו בארגון פג תוקף ב-30 באפריל.
ב-1 במאי, גוד פרסם וידאו בטוויטר, שבו הוא רמז על חזרתו של דמותו, ג'ון מוקסלי, כשנראה שהוא פורץ מתוך כלא.
הוא ערך את הופעת הבכורה הבלתי מתוכננת שלו באירוע Double or Nothing אשר שימש כאירוע הבכורה של הארגון AEW, שנערך ב-25 במאי, כשתקף את כריס ג'ריקו, קני אומגה והשופט שניהל את הקרב בין ג'ריקו לאומגה, לאחר הקרב ביניהם.
זמן קצר לאחר מכן, דווח שמוקסלי הוחתם לחוזה ארוך טווח בארגון.
מוקסלי ערך את קרב הבכורה שלו ב-AEW באירוע Fyter Fest, שנערך ב-29 ביוני, כשניצח את ג'ואי ג'נלה בקרב ללא סנקציות.
לאחר הקרב, מוקסלי הותקף על ידי אומגה כנקמה על מעשיו הקודמים.
כתוצאה מכך, קרב בין השניים הוכרז לאירוע All Out, שייערך ב-31 באוגוסט.
הנהלת AEW הסירה אותו מהקרב בעקבות כך ומינתה את המתאבק פאק כמחליפו לקרב נגד קני אומגה.
מוקסלי ערך את חזרתו לארגון ב-2 באוקטובר במסגרת תוכנית הבכורה השבועית של הארגון, המוכרת בשם Dynamite, כשתקף את קני אומגה במהלך הקרב שלו.
שבוע לאחר מכן, מוקסלי שב לפעילות בזירה, כשניצח את שון ספירס.
ב-16 באוקטובר, מוקסלי ופאק הפסידו בקרב זוגות לקני אומגה ואדם פייג', זאת לאחר שמוקסלי תקף את פאק ונטש אותו להיות לבדו מול השניים.
ב-23 באוקטובר, מוקסלי התחרה נגד פאק בקרב אשר הסתיים בתיקו עקב חריגה מגבולות הזמן המוקצב לשידור התוכנית.
באירוע Full Gear, שנערך ב-9 בנובמבר, מוקסלי ניצח את קני אומגה בקרב ללא סנקציות.
ב-13 בנובמבר, מוקסלי גבר על מייקל נאקאזווה; לאחר הקרב, הוא הציב אתגר בפני הרוסטר של AEW.
מאוחר יותר באותה התוכנית, דארבי אלין נענה בחיוב לאתגר שלו.
שבוע לאחר מכן, מוקסלי גבר על אותו אלין.
ב-4 בדצמבר, מוקסלי ניצח את ג'ואי ג'נלה.
במהלך חודש דצמבר, מוקסלי היה מעורב בעלילה עם אלוף העולם של AEW, כריס ג'ריקו, וקבוצתו The Inner Circle, כשג'ריקו הציע למוקסלי להצטרף לקבוצה.
ב-1 בינואר 2020, מוקסלי גבר על טרנט; לאחר הקרב, הוא הודיע שבפרק של התוכנית הבאה הוא ימסור את תשובתו להצעה של ג'ריקו.
ב-8 בינואר, מוקסלי נענה בחיוב להצעתו, אך לאחר מספר דקות של חגיגות בזירה, מוקסלי הודיע שהוא התבדח והוא לא מעוניין להצטרף לקבוצה.
ב-22 בינואר, מוקסלי ניצח את פאק וכתוצאה מכך הפך לטוען לכתר על אליפות העולם של AEW נגד ג'ריקו באירוע Revolution.
ב-5 בפברואר, מוקסלי ניצח את אורטיז.
שבוע לאחר מכן, הוא ניצח בקרב יחידים את סנטנה, כשלאחר הקרב הוא הותקף על ידי חברי קבוצת Inner Circle וגם על ידי ג'ף קוב, שערך בכורה מפתיעה.
ב-19 בפברואר, מוקסלי ניצח בקרב יחידים את אותו קוב.
באירוע Revolution, שנערך ב-29 בפברואר 2020, מוקסלי ניצח את ג'ריקו וכתוצאה מכך הפך לאלוף העולם החדש של AEW.
ב-15 באפריל, מוקסלי הגן בהצלחה על התואר נגד ג'ייק הייגר בקרב ללא חוקים.
ב-6 במאי, מוקסלי ניצח את פרנקי קאזריאן בקרב שאינו היה על תוארו.
מנהיג קבוצת הדארק אורדר, מר ברודי לי, הגיע לזירה ואיתגר את מוקסלי לקרב על האליפות באירוע Double or Nothing, אתגר שאליו מוקסלי נענה בחיוב.
באירוע זה, שנערך ב-23 במאי, מוקסלי גבר על לי והגן בהצלחה על תוארו.
באירוע Fight for the Fallen, שנערך ב-15 ביולי, מוקסלי ניצח את בריאן קייג' כתוצאה מהכנעה טכנית.
ב-5 באוגוסט בפרק של התוכנית Dynamite, מוקסלי רשם הגנה מוצלחת נוספת על התואר, הפעם מול דארבי אלין.
לאחר מכן, מוקסלי נקלע לפיוד עם MJF, שניהל קמפיין בסגנון בחירות לנשיאות וטען שמגיע לקהל האוהדים אלוף טוב יותר ממה שקיים.
השניים התמודדו זה מול זה באירוע All Out, שנערך ב-5 בספטמבר, ובו מוקסלי יצא עם ידו על העליונה.
בחודש בספטמבר, מוקסלי פתח בפיוד עם אדי קינגסטון.
הוא רשם הגנה מוצלחת על תוארו מולו ב-23 בספטמבר בפרק של התוכנית Dynamite, כשניצח אותו כתוצאה מהכנעה שגרמה לקינגסטון להתעלף.
לאחר שהגן בהצלחה על התואר מול לאנס ארצ'ר במסגרת קרב ללא פסילות ב-14 באוקטובר בפרק של התוכנית Dynamite, הוא הותקף על ידי קינגסטון, שמחה על כך שמוקסלי לא גרם לו להיכנע בקרב ביניהם.
לבסוף, השניים התמודדו ביניהם פעם נוספת, הפעם במסגרת חוקי קרב "אני נכנע" באירוע Full Gear, שנערך ב-7 בנובמבר, ובו מוקסלי ניצח ושמר על תוארו.
בספיישל Winter Is Coming, שנערך ב-2 בדצמבר, מוקסלי איבד את תואר אליפות העולם לקני אומגה, בצעד שקטע תקופת כהונה של 277 ימים וסימל את הפסדו הראשון של מוקסלי ב-AEW.
בספיישל Beach Break, שנערך ב-3 בפברואר 2021, מוקסלי ו-Death Triangle (פאק וריי פיניקס) הפסידו לקני אומגה וה-Good Brothers (דוק גאלוס וקארל אנדרסון).
באירוע Revolution, שנערך ב-7 במרץ, מוקסלי כשל בניסיונו להשיב אליו את חגורת אליפות העולם לאחר שהפסיד לאלוף, קני אומגה במסגרת קרב מוות התפוצצות חוטי תיל.
ב-12 במאי, מוקסלי הגן בהצלחה על אליפות ארצות הברית במשקל כבד של IWGP מול יוג'י נאגאטה.
בלילה הראשון של הספיישל Fyter Fest, שנערך ב-14 ביולי, מוקסלי ניצח את קארל אנדרסון.
שבוע לאחר מכן במסגרת הלילה השני של ספיישל זה, מוקסלי איבד את אליפות ארצות הברית במשקל כבד של IWGP ללאנס ארצ'ר לאחר שהפסיד לאחרון בקרב מוות טקסס.
ב-20 באוגוסט בפרק הספיישל The First Dance של התוכנית השבועית Rampage, מוקסלי גבר על דניאל גרסיה.
באירוע All Out, שנערך ב-5 בספטמבר, מוקסלי ניצח את סאטוסי קוג'ימה; לאחר הקרב, הוא הותקף על ידי מתאבק NJPW, מינורו סוזוקי, שביצע את הבכורה שלו בארגון.
ב-27 באוקטובר בפרק של התוכנית Dynamite, מוקסלי גבר על פרסטון "10" ואנס במסגרת הסיבוב הראשון של טורניר ההדחות על המועמדות לאליפות העולם של AEW; לעומת זאת, הוא הוסר מהקרב בסיבוב הבא מול אורנג' קאסידי, זאת לאחר שהוא נכנס לתוכנית טיפול באלכוהול בחייו האישיים.
מי שהוכרז כממלא מקומו בטורניר היה מירו.
מוקסלי שב לפעילות בארגון ב-19 בינואר 2022 בפרק של התוכנית Dynamite.
יומיים לאחר מכן בפרק של התוכנית Rampage, מוקסלי גבר על אית'ן פייג'.
ב-28 בינואר בפרק של התוכנית Rampage, מוקסלי רשם ניצחון נוסף, הפעם על אנתוני בואנס.
ב-9 בפברואר בפרק של התוכנית Dynamite, מוקסלי ביחד עם CM פאנק ניצחו את FTR (קאש וילר ודקס הרווד).
באירוע Revolution, שנערך ב-6 במרץ, מוקסלי ניצח את בריאן דניאלסון.
ב-30 במרץ בפרק של התוכנית Dynamite, מוקסלי גבר על ג'יי לית'ל.
ב-8 באפריל בפרק של התוכנית Rampage, מוקסלי ניצח את וילר יוטה.
ב-1 ביוני בפרק של התוכנית Dynamite, מוקסלי רשם ניצחון על דניאל גרסיה.
ב-8 ביוני בפרק של התוכנית Dynamite, מוקסלי ניצח את קייל אוריילי בקרב אשר קבע מי יקבל קרב עתידי על אליפות העולם הזמנית של AEW באירוע Forbidden Door.
באירוע זה, שנערך ב-26 ביוני, מוקסלי ניצח את הירושי טנהאשי וזכה באליפות העולם הזמנית.
הוא רשם הגנה מוצלחת על תוארו לאחר שניצח את ברודי קינג ב-6 ביולי בפרק של התוכנית Dynamite.
ב-27 ביולי במסגרת פרק הספיישל Fight for the Fallen של התוכנית Dynamite, הוא ניצח את רוש ושמר על תוארו.
ב-10 באוגוסט בפרק של התוכנית Dynamite, מוקסלי הגן בהצלחה על אליפות העולם, כשהכניע לניצחון את כריס ג'ריקו.
שבועיים לאחר מכן, מוקסלי ניצח את אלוף העולם בפועל, CM פאנק לאחר שלוש דקות בלבד וכתוצאה מכך הפך לאלוף העולם הבלתי מעורער של AEW.
ב-31 באוגוסט, מוקסלי הציב אתגר פתוח בפני מתאבקי הארגון לקרב על תוארו, אתגר שנענה בחיוב על ידי אותו פאנק.
הקרב ביניהם התקיים באירוע All Out, שנערך ב-4 בספטמבר ובו מוקסלי נוצח על ידי פאנק, הפסד שקטע תקופת כהונה קצרה של אחד עשר ימים בלבד.
זמן קצר לאחר האירוע, פאנק הושעה על ידי AEW, זאת לאחר שנקלע לעימות פיזי במהלך מסיבת עיתונאים עם קני אומגה והיאנג באקס.
כתוצאה מכך, אליפות העולם של AEW נותרה ללא אלוף, ומוקסלי הוכנס לטורניר אשר הכתיר אלוף עולם חדש.
מוקסלי הגיע עד למעמד הגמר בפרק הספיישל Grand Slam של התוכנית Dynamite, שהתקיים ב-21 בספטמבר, ובו הוא ניצח את בריאן דניאלסון כדי להפוך לאלוף העולם של AEW בפעם השלישית בקריירה.
לאחר שבועות שבהם ארגון NJPW פרסם סרטונים אודות איש מסתורי אשר רודף אחר ג'וס רובינסון, כשלבסוף מוקסלי נחשף כאיש זה.
המנכ"ל של AEW, טוני חאן, הצהיר שהוא יאפשר למוקסלי להתחרות בארגונים מסביב לעולם במקביל לפעילותו ב-AEW במהלך הקיץ עד שעסקת הטלוויזיה של AEW תיכנס לתוקף בסתיו.
ב-5 ביוני, מוקסלי ערך את קרב הבכורה שלו ב-NJPW והוא ניצח את ג'וס רובינסון בקרב על אליפות ארצות הברית במשקל כבד של IWGP וכתוצאה מכך הפך לאלוף החדש.
ב-13 באוקטובר, מוקסלי הופשט מחגורת אליפות ארצות הברית במשקל כבד של IWGP, מכיוון שלא היה יכול להגן על התואר בשל טייפון האגיביס.
הוא היה אמור להגן על תוארו בקרב ללא פסילות נגד ג'וס רובינסון באירוע King of Pro-Wrestling.
לאנס ארצ'ר היה זה שהחליף אותו וניצח את רובינסון כדי לזכות באליפות.
ב-9 בדצמבר, מוקסלי חזר ותקף גם את ארצ'ר וגם את מינורו סוזוקי לאחר הקרב של ארצ'ר.
הוא אף איתגר אותו לקרב מוות טקסני על תוארו באירוע הדגל, רסל קינגדום 14. במהלך הלילה הראשון של האירוע, שנערך ב-4 בינואר 2020, הוא ניצח את ארצ'ר כתוצאה מנוקאאוט וכתוצאה מכך זכה באליפות ארצות הברית במשקל כבד של IWGP בפעם השנייה.
בד בבד, הפיוד שלו מול רובינסון הגיע לסיומו בלילה השני של אירוע זה, כשהצליח לשמור על התואר בהצלחה מולו.
לאחר הקרב, הוא הותקף על ידי סוזוקי.
חודש לאחר מכן במסגרת האירוע The New Beginning in Osaka, הוא רשם הגנה מוצלחת על תוארו מול אותו סוזוקי.
לאחר מכן, הוא נעדר מ-NJPW עקב מגפת הקורונה.
את חזרתו ביצע באירוע רסל קינגדום 15, שנערך ב-4 בינואר 2021 במהלך פרומו שהוקלט מראש.
ב-8 בספטמבר בפרק של התוכנית Dynamite, מוקסלי ניצח את מינורו סוזוקי.
שנה כותרת תפקיד 2015 12 סיבובים חוזרים: הנעילה ג'ון שו 2016 Countdown את עצמו
בשנת 2013, הוא החל לצאת עם מגישת השידור של ה-WWE, רנה יאנג.
גוד ידוע כאדם פרטי, שאינו מרבה להשתמש ברשתות החברתיות, ואף אמר בשנת 2014: "אני לא מרגיש את הצורך להיפתח לרעיון שבו כל בן אדם בעולם עם פלאפון או מחשב יוכל לעקוב אחריי.
אני לא מבין את זה; להיות מחובר לכל בן אדם ברמת שטחית כמו זה.
אליפות העולם של AEW (4 פעמים)
האליפות הבינלאומית של AEW (פעם אחת)
אליפות ארצות הברית במשקל כבד של IWGP (פעמיים)
אליפות העולם במשקל כבד של IWJP (פעם אחת)
PWI דירג אותו במקום ה-1 מתוך 500 המתאבקים הטובים ביותר לשנת 2020
פיוד השנה (2014) נגד סת' רולינס
דורג במקום ה-2 מתוך 10 המתאבקים הטובים ביותר של השנה (2020)
אליפות הזוגות של Raw (פעמיים) - עם סת' רולינס
אליפות ה-WWE העולמית במשקל כבד (פעם אחת)
אלוף הגראנד סלאם השמיני (לפי הפורמט הנוכחי, בכללי מקום 16)
מחזיק מזוודת "כסף בבנק" (2016)
קבוצת השנה (2013, 2014) - עם דין אמברוז וסת' רולינס כקבוצת "המגן"
האשטאג השנה (2013) - #BelieveInTheShield עם דין אמברוז וסת' רולינס כקבוצת "המגן"
פיוד השנה (2020) - נגד אדי קינגסטון
ג'ון מייסון ניל היה סופר וכומר אנגלי.
ג'ון מייסון ניל נולד בערך בשנת 1818 בלונדון למשפחת כמרים.
הוא למד בטריניטי קולג' והצטיין בלימודים קלאסיים.
לאור בעיות בלימודי מתמטיקה הוא לא קיבל תעודת הצטיינות.
בגיל 22 הוא קיבל תפקיד כומר בקיימברידג'.
ג'ון מייסון ניל התעניין בתנועה האוקספורדית שהייתה קשורה לתנועת התחייה הגותית.
בשנת 1842 הוא הוסמך לכמורה.
בעקבות המחלה הוא נסע למדיירה ובשנת 1846 חזר ללונדון.
בשנת 1854 ג'ון מייסון ניל היה בין מקימי "ארגון מרגריטה הקדושה", מסדר נשי לטיפול בחולים.
הוא נחשד בהיותו סוכן של הכנסייה הקתולית וספג איומים על חייו.
למרות זאת, הארגון שהקים המשיך להתקיים ואף הליח להרחיב את פעילותו.
ג'יון מייסון ניל תרגם לאנגלית מספר מזמורים מלטינית ויוונית.
בסך הכל הוא תרגם 63 מזמורים.
בין המזמורים הפופולריים ניתן לציין בוא, בוא עמנואל.
ג'ון יאנג מייסון היה חבר בית הנבחרים של ארצות הברית מטעם וירג'יניה, מזכיר הצי ה-16 וה-18 והתובע הכללי ה-18 של ארצות הברית, שגריר ארצות הברית בצרפת, שופט פדרלי ושופט מחוזי.
ג'ון מייסון נולד ב-18 באפריל 1799 בהיקספורד (כיום אמפוריה) שבמחוז גרינסוויל, וירג'יניה.
ב-1816 הוא קיבל תואר ראשון מאוניברסיטת קרוליינה הצפונית בצ'אפל היל, למד בבית הספר למשפטים בליצ'פלד, והשתלם במשפטים ב-1819. לאחר מכן ועד 1821 הוא עסק בעריכת דין במגזר הפרטי במחוז הולדתו.
הוא המשיך בעיסוק זה במחוז סאות'המפטון שבווירג'יניה עד 1831. במקביל, בין השנים 1823–1827 הוא היה חבר בית הנבחרים של וירג'יניה ולאחר מכן ועד 1831 חבר הסנאט של וירג'יניה, במקביל לתפקיד לפרקליט מחוז גרינסוויל.
בשנים 1829 ו-1850 הוא היה נציג בוועידות החוקתיות של וירג'יניה.
מייסון נבחר כחבר המפלגה הדמוקרטית מטעם וירג'יניה לבית הנבחרים של ארצות הברית וכיהן בו מה-4 במרץ 1831 ועד התפטרותו ב-11 בינואר 1837. בשנים 1835–1837 הוא היה יושב ראש ועדת החוץ של בית הנבחרים.
לאחר סיום כהונתו בקונגרס הוא חידש את עיסוקו בעריכת דין בהיקספורד עד 1841.
ב-26 בפברואר 1841 הוצגה מועמדותו של מייסון על ידי הנשיא מרטין ואן ביורן למשרת שופט בית המשפט של המחוז המזרחי של וירג'יניה שהתפנתה בעקבות מועמדתו של פיטר ויויאן דניאל לבית המשפט העליון של ארצות הברית.
ב-2 במרץ אושרה מועמדותו על ידי הסנאט של ארצות הברית ולמחרת היום נכנס מינויו לתוקף.
בתפקיד זה הוא כיהן עד התפטרותו ב-23 במרץ 1844.
לאחר כהונתו השנייה כמזכיר הצי הוא שב לעיסוקו בעריכת דין, הפעם בריצ'מונד וירג'יניה.
ב-22 בינואר 1854 הוא החל את כהונתו כשגריר ארצות הברית בצרפת, תפקיד בו הוא כיהן עד יום מותו.
ב-1821 נשא מייסון לאישה את מרי אן פורט, בתו של בעל קרקעות עשיר והיה לבעל מטעים בעצמו במקביל לעיסוקו המשפטי.
בבעלותו הייתה אחוזת פורטסוויל שליד גריזרד, מחוז סאסקס, וירג'יניה.
ג'ון מייסון נפטר בעודו מכהן כשגריר בפריז ב-3 באוקטובר 1859. הוא נטמן בבית הקברות הוליווד שבריצ'מונד, וירג'יניה.
צי ארצות הברית הנציח אותו בקריאת משחתת על שמו שהייתה בשירות בין השנים 1920–1940, ובקריאת משחתת נוספת על שמו מסדרת המשחתות ארלי ברק שנכנסה לשירות ב-2003.
ג'ון רנדל הניגן הידוע יותר בשם הבמה שלו, ג'ון מוריסון הוא מתאבק אמריקאי.
בנוסף לכך, הוא שחקן ופארקוריסט.
הניגן הוא זוכה העונה השלישית של התחרות Tough Enough, תחרות טלוויזיונית, שבה הזוכה קיבל חוזה בארגון ה-WWE, כשלאחר מכן הוא נשלח לארגון הפיתוח של ה-WWE, Ohio Valley Wrestling (OVW), שבו המשיך להתאמן.
הניגן זומן לרוסטר הראשי של הארגון באפריל 2005, כשהוא נשלח לתוכנית סמאקדאון תחת שם הבמה ג'וני נייטרו.
כבר בקרב הבכורה שלו, הניגן (כחלק מקבוצת MNM) זכה באליפות הזוגות של ה-WWE.
במהלך שהותו בארגון, הניגן הוא פעם אחת אלוף ECW, שלוש פעמים האלוף הבין יבשתי, שש פעמים אלוף הזוגות (פעם אחת אלוף הזוגות העולמי, ארבע פעמים אלוף הזוגות של ה-WWE ופעם אחת אלוף הזוגות של סמאקדאון).
לאחר שעזב את ה-WWE בנובמבר 2011, הניגן התאבק בארגונים עצמאיים מחוץ לארצות הברית תחת שמות במה רבים, עד שהוא נחל הצלחה בארגוני הלוצ'ה ליברה המקסיקניים Lucha Underground ו-Lucha Libre AAA Worldwide תחת שם הבמה ג'וני מונדו.
בארגון Lucha Underground, הניגן היה חלק מרכזי מכל ארבע העונות של התוכנית.
בנוסף לכך, הוא אלוף הטריפל קראון השני, ואף החזיק באליפות Lucha Underground, אליפות מתנת האלים ואליפות השלישיות (פעם אחת).
בארגון המקסיקני AAA, הוא החזיק בו זמנית בשלוש אליפויות שונות: אליפות מגה, אליפות אמריקה הלטינית ואליפות העולם במשקל קל.
הניגן חתם בארגון Impact Wrestling בשנת 2017, שם התחרה תחת שם הבמה ג'וני אימפקט.
במסגרת שהותו בארגון, הוא כיכב פעמיים ברציפות בקרבות המרכזיים של אירוע הדגל של הארגון, נועד לתהילה, בשנים 2017 ו-2018. בנוסף לכך, הוא החזיק פעם אחת באליפות העולם של אימפקט.
לאחר שעזב את הארגון ביולי 2019, הוא חזר ל-WWE חודשיים לאחר מכן.
ג'ון רנדל הניגן נולד ב-3 באוקטובר 1979 בלוס אנג'לס, קליפורניה וגדל בפאלוס ורדס פנינסולה, שם למד בבית ספר התיכון של העיר.
הוא סיים תואר בסרטים מטעם אוניברסיטת קליפורניה בדייוויס בשנת 2002.
הניגן היה מעורב במערכת יחסים על המרקע ומחוצה לו עם המתאבקת והמנג'רית שלו בעבר, מלינה פרז, בין השנים 2003 ל-2015. השניים הכירו במהלך האודישנים לעונה השלישית של התחרות Tough Enough.
בשנת 2016, הניגן פיתח מערכת יחסים עם המתאבקת טאיה ואלקירי.
הישגים בארגון ההיאבקות Star Wrestling 5
טורניר ערב חד פעמי (2017)
הישגים בארגון ההיאבקות ACW Wisconsin - ACW
אליפות ארצות הברית של CWF (פעם אחת)
אליפות אמריקה הלטינית של AAA (פעם אחת)
אליפות העולם במשקל קל של AAA (פעם אחת)
גביע העולם של לוצ'ה ליברה (2016) - עם צ'אבו גררו ג'וניור ובריאן קייג'
אליפות השלישיות של Lucha Underground (פעם אחת) - עם ג'ק אוואנס ו-PJ בלאק
הישגים בארגון ההיאבקות Mondo Lucha
אליפות Mondo Lucha (פעם אחת)
אליפות הזוגות של Mondo Lucha (פעם אחת) - עם מאט קרוס
אליפות העולם של NGW (פעם אחת)
טורניר על אליפות העולם של NGW (2013)
אליפות הזוגות הדרומית של OVW (פעם אחת) - עם ג'ואי מת'יוס
PWI דירג אותו במקום ה-24 מתוך 500 המתאבקים הטובים ביותר לשנת 2017
המתאבק המשתפר של השנה (2009)
הישגים בארגון ההיאבקות Qatar Pro Wrestling - QPW
אליפות סוק וואקיף של QPW (פעם אחת)
טורניר על אליפות סוק וואקיף של QPW (2015)
הישגים בארגון ההיאבקות Rogue Wrestling
אליפות העולם של ECW (פעם אחת)
האליפות הבין יבשתית (3 פעמים)
אליפות הזוגות העולמית של ה-WWE (פעם אחת) - עם המיז
אליפות הזוגות של ה-WWE (4 פעמים) - עם ג'ואי מרקורי (3) והמיז (1)
אליפות הזוגות של סמאקדאון (פעם אחת) - עם המיז
טורניר על אליפות העולם של ECW (2007)
זוכה Tough Enough III - עם מאט קפוטלי
האקסקלוסיב הטוב ביותר באתר ה-WWE.com (2008) - עם המיז
אליפות במשקל כבד של WWFX (פעם אחת)
ג'ון אדוארד מייספילד היה משורר וסופר אנגלי ו"אביר השירה" (Poet Laureate) מ-1930 עד 1967. בין יצירותיו הנודעות ביותר נמנים סיפורי ההרפתקאות לבני הנעורים "חבורת חצות" (The Midnight Folk) ו"קופסת הפלאות" (The Box of Delights) והפואמות "חסד נצחי" (Everlasting Mercy) ו"קדחת הים" (Sea-Fever).
תרגום חלקי התפרסם ב"ים" - גליונות החבל הימי לישראל, חוברת י', מרץ 1946, עמ' 10.
ג'ון מילטון נילס היה עורך דין, עורך ספרותי, סופר ופוליטיקאי אמריקאי מקונטיקט, שכיהן כסנאטור וכמנהל הכללי של דואר ארצות הברית.
ג'ון מילס נולד בווינדזור, קונטיקט.
הוא למד בבתי ספר ציבוריים ולאחר מכן למד משפטים.
ב־1817 הוא התקבל ללשכת עורכי הדין ופתח משרד בהרטפורד.
באותה שנה הוא גם הקים עיתון בשם "הרטפורד טיימס" , אותו הוא ערך ובו הוא כתב במשך שלושים שנה.
הוא פרסם שני עיתונים נוספים, "הגאזטר" של קונטיקט ושל רוד איילנד, ואת "הוויגי העצמאי" (The Independent Whig).
ביוני 1824 הוא נשא לאישה את שרה רובינסון, שנפטרה בנובמבר אותה שנה.
בנובמבר 1845 הוא נשא לאישה את ג'יין פארט.
נילס היה לפעיל במפלגה הדמוקרטית ולתומך זכויות המדינות.
ב־1820 הוא מונה כשופט בבית המשפט של מחוז הרטפורד והחל לכהן בתפקיד ב־1821. ב־1826 הוא סיים את כהונתו כאשר נבחר לבית הנבחרים של קונטיקט.
כאשר לא עלה בידו להיבחר מחדש, הוא המשיך לעסוק בעריכת דין.
ב־1829 הוא מונה כמנהל הדואר בהרטפורד, תפקיד בו הוא שימש עד 1836. הוא ניסה להיבחר כחבר בית הנבחרים של ארצות הברית מטעם קונטיקט, אך ללא הצלחה.
לאחר פטירתו של הסנאטור הוויגי מטעם קונטיקט, נייתן סמית' ב־1835, נבחר נילס למלא את מקומו, וכיהן בתפקיד עד 1839. בסנאט הוא כיהן כיושב ראש ועדת הייצור.
לאחר מכן הוא לא היה מועמד לבחירה מחדש.
ב־1839 וב־1840 הוא התמודד ללא הצלחה מטעם הדמוקרטים לתפקיד מושל קונטיקט והפסיד לוויליאם אלזוורת'.
ב־1840 מונה נילס על ידי הנשיא מרטין ואן ביורן לתפקיד המנהל הכללי של דואר ארצות הברית, תפקיד בו הוא כיהן עד תום תקופת נשיאותו של ואן ביורן ב־1841. כמנהל הכללי של הדואר הוא הפסיק את משלוחי הדואר בימי ראשון.
ב־1844 הוא נבחר מחדש לסנאט.
למעשה הוא נבחר ב־1842 והיה אמור להתחיל לכהן בסנאט ב־1843, אך מצב בריאותו לא איפשר לו להתחיל לכהן רק שנה לאחר מכן.
ב־1845 היה קולו הקול המכריע בהצבעה על כניסתה לאיחוד של טקסס כמדינת עבדות, אף על פי שהוא התנגד לעבדות.
הוא המשיך לכהן בסנאט עד 1849 וסירב להיבחר מחדש.
בבחירות לנשיאות של 1848 הוא חבר ל"מפלגה הארץ החופשית" לטובת מסע הבחירות של המועמד שלה, ידידו מרטין ואן ביורן.
ב־1849 הוא היה מועמד המפלגה למושל קונטיקט.
בשנותיו האחרונות עסק נילס בהורטיקולטורה.
לא היו לו ילדים והוא ציווה להוריש את ספרייתו לאגודה ההיסטורית של קונטיקט והוריש סכום של 70,000 דולר לעיריית הרטפורד להקמת קרן שרווחיה ישמשו לצדקה לעניים.
ג'ון מילטון נילס נפטר בהרטפורד ב־30 במאי 1856 ונטמן בבית הקברות הצפוני הישן של העיר.
ג'ון מידלטון היה אמן אנגלי, הידוע בציורי צבעי המים המושלמים שלו.
הוא היה הצעיר והחבר החשוב האחרון בבית הספר לציירים בנוריץ', שהיה תנועת האמנות המחוזית הראשונה בבריטניה.
מלבד היותו חרט מוכשר, הוא הפיק ציורי שמן והיה צלם חובב נלהב.
מתיעוד הקהילה עולה כי ג'ון מידלטון נולד בנוריץ' ב-9 בינואר 1827 והוטבל ב-14 בינואר בכנסיית סנט סטפן, על ידי הוריו ג'ון מידלטון ואן בייפילד.
קרובי המשפחה בנוריץ' היו נפחים וטווים, אך ג'ון מידלטון האב היה אמן זכוכית.
אן מידלטון התמחתה בציור צמחים, והציגה שתי תמונות באגודת אמני נוריץ'.
מידלטון הבן התחנך בבית הספר בנוריץ'.
עם סיום לימודיו הרשמיים הפך לתלמידו של צייר הנוף ג'ון ברני לדברוק.
לדברוק, שהיה אמן בית ספר נוריץ', השפיע במיוחד על טכניקת צבעי השמן של מידלטון.
מאוחר יותר לימד אותו הנרי ברייט, לאחר שביקר אותו בלונדון בשנת 1847. מידלטון עבר לעיר הבירה באותה תקופה והתגורר בקנזינגטון.
בין השנים 1847 עד 1849 הוא היה גם תלמידו וחברו של ברייט, וכנראה נסע איתו לקנט.
לאחר מות אביו באפריל 1848 חזר מידלטון לנוריץ' על מנת להשתלט על ניהול העסק המשפחתי.
תפקידו כאיש עסקים קטע את הכשרתו ופעל להפחתת תפוקתו האמנותית.
בשנת 1850 עבר עם אמו החורגת מביתם הצמוד לבית העסק לבית גדול בהרבה.
מידלטון היה אמן עוד לפני שמלאו לו עשרים.
הוא הציג בלונדון בין השנים 1847 עד 1855, למרות ההפרעה שנגרמה בעקבות התחייבויותיו העסקיות: הוא הציג 14 תמונות באקדמיה המלכותית לאמנויות ו-15 במוסד הבריטי, שם זכתה עבודתו לשבחים.
התפוקה האמנותית של מידלטון הושפעה מיצירותיהם של הנרי ברייט, תומאס לונד ורוברט למן (והוא השפיע עליהם).
ארבעת האמנים היו חברים טובים מאוד.
אף על פי שהנרי ברייט היה המורה של מידלטון, צבעי המים שהפיק ברייט בשנות ה-40 של המאה ה-19, לאחר סיור רישומים בקנט, מראים בבירור כיצד הושפע מתלמידו.
לעיתים קרובות היה קשה להבחין בין שני האמנים.
על פי הסופר והיסטוריון האמנות ויליאם פרידריך דיקס, מידלטון היה חברו הצעיר המסור של לונד, שכנראה הכיר לו את עבודותיו של ת'ירטל, כמו גם את עבודות הצילום.
מידלטון התיידד גם עם ויליאם ג'ונסון ג'ניס בולדינג, בעל אדמות תושב בכפר החוף וויבורן.
בולדינג, הידוע בצילומיו החלוציים של נופי נורפוק ועובדי אחוזה, נחשב לצלם מוקדם חשוב.
מידלטון היה אחראי על רישומו כחבר באגודת הצילום נוריץ', שקיימה תערוכות שכללו את עבודתו של ויליאם בולדינג.
בולדינג היה גם אמן מוכשר שהציג שני ציורי שמן בשנת 1853. שני החברים ציירו יחד, כשמידלטון שהה לעיתים קרובות בוויבורן, ולכמה מתצלומי הנוף של בולדינג יש זיקה לטכניקת צבעי המים של מידלטון.
תחריט קטן של ג'ון מידלטון, שנעשה באוויר הפתוח, דומה מאוד לתצלום של בולדינג, שהראה שהחברים עבדו יחד.
חלק מתצלומי הנוף של בולדינג המציגים עצים ליד מים צולמו בהרכב טיפוסי לסגנון ציורי מידלטון, כאשר תמונה אחת מסוימת מכילה מרכיבים שנמצאו בעבודות צבעי המים של מידלטון, כגון עצים, מים, גדרות ושער.
מידלטון נסע לאזורים שונים בבריטניה במהלך חייו.
בנוסף לבילוי זמן בשרטוט ובציור במהלך טיול לטונברידג' וולס בקנט, הוא הפיק ציורים של האזור סביב קלובלי במהלך ביקור בחוף דבון.
בהיותו בלונדון, הוא וחברים אחרים בבית הספר נוריץ' השתתפו במפגשי הערב של האגודה הגרפית של ציירים וחרטים.
הוא הפך לחבר באגודה בשנת 1854, אך התפטר בשנת 1856, זמן קצר לפני מותו.
במהלך רוב חייו סבל מידלטון מבריאות לקויה.
הוא נאלץ לעבוד בחוץ פחות ופחות ככל שהתקדמה מחלתו.
היסטוריון האמנות דרק קליפורד ציין כי ההשראה, הצבעים המבריקים והביטחון ברישומיו של מידלטון נזנחו אחרי 1848, ארבע שנים לפני שנעשו רישומיו האחרונים הידועים.
מידלטון נפטר משחפת בביתו בנוריץ', ב-11 בנובמבר 1856. הוא נקבר בבית העלמין החדש בארלהם.
הסופרת ג'וזפין וולפול טוענת כי "הטרגדיה הגדולה של בית הספר נוריץ' הייתה מותו של ג'ון מידלטון בגיל 29 בלבד".
על פי המינגוויי, מותו של מידלטון בשנת 1856 סימן את הירידה באיכות הציור המיוצר באזור, והוא היה צייר צבעי המים המשמעותי האחרון שם.
ג'ון מידלטון היה צייר צבעי מים מוכשר ביותר, שלדברי קליפורד, היה המצליח ביותר מבין כל אמני בית הספר של נוריץ' שעבדו במדיום זה בסוף שנות ה-40 של המאה ה-19, למעט ג'ון סל קוטמן.
מידלטון הפיק עבודות תוך שימוש בצבעים בהירים ובצורות מתוחכמות, תוך שימוש בלבן של נייר.
הסופר רוברט בראל ראה בציוריו הטובים ביותר של מידלטון סגנון "מודרני להפליא".
בראל מציין כי ציוריו המאוחרים יותר של מידלטון, שצוירו משנת 1850, חסרו מהמראה הרענן והספונטני של עבודותיו הקודמות.
מילון הביוגרפיה הלאומית ציין את "העיבוד האפקטיבי של מידלטון לעונות השנה, במיוחד בתחילת האביב".
וולפול העריכה את עבודתו כמתקדמת יותר מזו של בני דורו, רוברט למן ותומאס לונד.
פרשנים שיבחו את יכולתו להראות גוונים עדינים בציוריו.
על פי ג'וזפין וולפול, הוא עשה שימוש מעודן באור ובצל ששיפרו את הגוונים.
מידלטון התעניין מאוד בצילום והיה חבר באגודת הצילום נוריץ', שהוקמה בשנת 1854. הוא היה אחד האמנים הראשונים שהשתמשו במצלמה ככלי עזר להפקת נופי צבעי מים, ועבד במדיום שהיה עוד בחיתוליו.
כמו חברו תומאס לונד, שהיה גם צלם חובב, הוא החזיק בציוד משלו, שבאותה תקופה רק העשירים יכלו להרשות לעצמם.
מידלטון השתמש בתשלילים מנייר שעווה כדי לייצר את תמונותיו של הכפר בנורפוק.
לא ידוע אם מכר תצלומים כלשהם או הציג אותם בתערוכה גדולה כלשהי.
הצילומים היחידים שניתן לייחס לו הם קבוצה שצולמה במהלך טיול בצפון ויילס.
תצלומי הנוף שלו מזכירים את גווניהם הכהים והבהירים המנוגדים של הציורים הגדולים שהפיק הנרי ברייט בסוף שנות ה-40.
אגודת הצילום של נוריץ', שבמרכזה תומאס דמנט איטון (1799–1871), הייתה פעילה במיוחד בשנות ה-50 של המאה ה-19. בתקופה זו התקיים קשר הדוק בין הקהילה האמנותית לבין צלמי נורפוק.
אינדיקציה למערכת יחסים זו הייתה תערוכה גדולה של עבודות של ארגון אמני נורפוק ונוריץ' ואגודת הצילום של נוריץ' מנובמבר 1856 עד פברואר 1857, שבה הוצגו 500 תצלומים ו-425 יצירות אמנות.
אירוע זה התקיים רק ארבע שנים לאחר התערוכה הציבורית הגדולה הראשונה של תצלומים בעולם.
ג'ון מידלטון נפטר זמן קצר לפני פתיחת תערוכת נוריץ' הנזכרת בנובמבר 1856, ומהקטלוג שלה עולה כי אף אחת מיצירותיו לא הוצגה.
ג'ון אדמונד מולייני הוא סטנדאפיסט, שחקן, תסריטאי ומפיק אמריקאי.
מוכר בעיקר בשל תפקידו ככותב בתוכנית המערכונים "סאטרדיי נייט לייב".
סך הכל קיבל 18 מועמדויות לפרס אמי על עבודתו כשחקן ותסריטאי וזכה מתוכם בשניים.
ג'ון אדמונד מולייני נולד ב-26 באוגוסט 1982 בשיקגו, אילינוי.
הוריו הם, אלן סטנטון מולייני, פרופסורית בחוג למשפטים באוניברסיטת נורת'ווסטרן, וצ'ארלס "צ'יפ" מולייני ג'וניור, עורך דין ושותף בחברת עורכי הדין "Skadden, Arps, Slate, Meagher & Flom".
סבא וסבתא שלו מצד אביו הם ממוצא אירי-קתולי.
סבא רבא שלו מצד אימו, ג'ורג' ג'יי בייטס, היה ראש העיר של סיילם, מסצ'וסטס שהיה גם חבר קונגרס מטעם המדינה.
אח של סבא שלו מצד אימו, וילאים ה.
בייטס, היה נציג בית הנבחרים של ארצות הברית.
הוריו של מולאני למדו באוניברסיטת ג'ורג'טאון ובבית הספר למשפטים של אוניברסיטת ייל.
הם למדו בג'ורג'טאון ובייל במקביל עם נשיא העתידי ביל קלינטון; מולייני טוען שפגש את קלינטון ב-1992. הוא השלישי מתוך חמישה ילדים.
יש לו שתי אחיות ושני אחים, שאחד מהם נפטר כאשר מולייני היה בן ארבע.
מצפייה באורח החיים של הדמות ריקי ריקרדו בתוכנית "לוסי אהובתי", מולייני הבין שהוא רוצה להיכנס לעסקי השעשועים בגיל חמש.
בגיל שבע, הוא היה חבר בקבוצת מערכונים לילדים משיקגו בשם "The Rugrats".
בעקבות כך, הייתה למולייני הזדמנות לעבור אודישן לתפקיד של הילד קווין בסרט "שכחו אותי בבית", אך הוריו סירבו.
בחטיבת הביניים, הוא למד בבית הספר סנט קלמנט.
בגיל ארבע עשרה, הוא שיחק את התפקיד של וואלי וב בהפקה של המחזה "העיירה שלנו".
הוא למד במכינה של מכללת סנט איגנטיוס בשיקגו, שם סיים את לימודיו בשנת 2000. לאחר מכן נרשם מולייני לאוניברסיטת ג'ורג'טאון, איפה שלמדו הוריו, שם סיים לימודי תואר ראשון באנגלית עם התמחות בתאולוגיה.
הוא הצטרף לקבוצת האלתור של האוניברסיטה, ופגש שם את ניק קרול ומייק בירביליה מאוחר יותר הוא הצטרף לבירביליה לסיבוב ההופעות שלו בסטנד-אפ, שמולייני אמר מאוחר יותר כי זה עזר לו להתגבר על פחד הבמה שלו.
בשנת 2008 הצטרף לצוות הכותבים של תוכנית המערכונים המצליחה "סאטרדיי נייט לייב" בעונתה ה-34; עד העונה ה-37 במספר ששודרה בעונת השידורים של 2011-2012. מולייני שימש גם כמפיק ראשי של עונה 37, ושב מדי פעם לכתוב לתוכנית בעונות 38, 40, 43, 44 ו-45.
הוא היה היוצר והכוכב של קומדיית המצבים "מולייני" ששודר בבכורה ב-5 באוקטובר 2014 ברשת פוקס ובוטלה לאחר עונה אחת.
מולייני השתתף כסטנדאפיסט במשדר המיוחד "ג'ון מולייני: קיד גורג'ס ברדיו סיטי" עליו הוא זכה בפרס אמי לבידור בפריים טיים לכתיבה יוצאת מן הכלל לספיישל וראייטי בשנת 2018. מולייני הופיע גם כדמות בשם ג'ורג' סנט ג'יילנד בצמד קומי עם ניק קרול בפודקאסט ששודר בין 4 באפריל ל-24 במאי 2020.
בשנת 2020, ג'ון מולאני פנה לטיפול בגמילה מאלכוהול, קוקאין ושימוש לרעה בתרופות מרשם במסגרת תוכנית שיקום בת 60 יום בפנסילבניה.
במאי 2021 הוא חזר להופיע בסטנד-אפ עם חומר חדש, וסיבוב ההופעות שלו From Scratch עסק בחלקו בהתמודדותו עם ההתמכרות.
בשנת 2023 שוחרר ספיישל הסטנד-אפ Baby J בנטפליקס, שבו מולאני מדבר בגלוי על מסעו בשיקום, ההתמכרויות והמאבק לשמור על שפיות.
בספיישל הוא מתייחס גם לראיון שניתן בזמן שהיה תחת השפעת קוקאין, ומספר בכנות על ההשפעה שהייתה להתמכרותו על חייו ועל הקריירה שלו.
ג'ון מולאני מוכר גם בזכות תפקיד הדיבוב שלו בתור אנדרו גלוברמאן בתוכנית האנימציה של נטפליקס, "פה גדול".
תפקיד הבכורה הקולנועי שלו היה כמדבב דמותו של ספיידרמן בסרט האנימציה זוכה פרס האוסקר, "ספיידרמן: ממד העכביש".
בספטמבר 2024, הוכרז שמולייני ינחה את התוכנית "סאטרדיי נייט לייב" ב-2 בנובמבר, יחד עם הזמרת צ'אפל רואן כאורחת מוזיקלית.
באוקטובר 2024, מולייני הצטרף לעונה השנייה של הסדרה "פוקר פייס" ככוכב אורח.
פרטים לגבי הדמות שהוא יגלם נשמרים בסוד.
בשנת 2025 ג'ון מולאני השיק את תוכנית הטוק-שואו הוורייטי Everybody's Live with John Mulaney בנטפליקס.
התוכנית, המשכה של Everybody's in LA, מציגה אותו כמנחה, יוצר ומפיק, לצד ריצ'רד קיינד כמנחה משנה ומכריז.
הסדרה כוללת מונולוגים, קטעים מוקלטים מראש, מופעים מוזיקליים ואורחים שונים, ומצולמת ברחבי לוס אנג'לס.
בעקבות הצלחת הסדרה הקודמת, התוכנית קיבלה הזמנה לשתי עונות מראש.
בראיון שערך עם מארק מרון בפודקאסט ב-2017, מולייני הצהיר שהוא מאמין באלוהים.
הסביר כי דעותיו הדתיות מתאימות יותר לתאולוגיה היהודית ולא עם החינוך הקתולי של הוריו.
ב-5 ביולי 2014, מולייני נישא למאפרת אנה מארי טנדלר.
את טקס חתונתם ערך חברו דן לוי בניו יורק.
הפרידה שלהם פורסמה במאי 2021, ובאותו חודש דווח כי מולייני החל מערכת יחסים עם השחקנית אוליביה מאן.
מולייני הגיש בקשה לגירושין ביולי אותה שנה והשניים התגרשו סופית בינואר 2022. בספטמבר 2021, מולייני הודיע שהוא ומאן מצפים לילד.
בנם הבכור נולד ב-24 בנובמבר 2021.
שנהסרטתפקידהערות2018ספיידרמן: ממד העכבישספיידר-האםדיבוב2022צ'יפ ודייל: יחידת הצלהצ'יפהחתול של שרק 2: משאלה אחת ודיג'ק הורנר "הגדול"2023ג'ון מולייני: בייבי ג'ייספיישל סטאנד-אפ
זוכה פרס אמי האמנותי לכתיבה הטובה ביותר בספיישל וראייטי (2024)2026ספיידרמן: מעבר לממדי העכבישספיידר-האםדיבוב
שנהסדרהתפקידהערות2007Human Giantדמויות שונותפרק:2014-2008, 2020-2018 (כתסריטאי)
גם מפיק ראשי (עונה 37)
גם שחקן (5 פרקים)2009Important Things with Demetri Martinברט ירוק/דמויות שונות2 פרקים
גם תסריטאי 7 פרקים2010Ugly Americansטוני / מדריך העולם הגדולדיבוב; 2 פרקיםMayne Streetדילן6 פרקים2012John Mulaney: New in Townמופע סטנד-אפ2015-2013קרול שואוג'ורג' סנט גיגלנד11 פרקים2015-2014מולייניג'ון מולייניתפקיד ראשי; 13 פרקים
גם יוצר, תסריטאי ומפיק בפועל2016-2015המופע של ג'ים גפיגןעצמו / דמויות שונות4 פרקים2016-2015לייט נייט עם סת' מאיירסג'ורג' סנט גיגלנד2 פרקים2015, 2019דוקומנטרי עכשיו!סימון סוייר / מראיין2 פרקים
גם תסריטאי 6 פרקים2015ג'ון מולייני: נסיך הקמבקמופע סטנד-אפ של נטפליקס2016ליידי דייניימטג'יימס ארל ג'יימספרק: "Pilot"Comedy Bang!
ג'ון רוברט מולנאר הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת מישיגן מאז 2015. מולנאר, חבר המפלגה הרפובליקנית, היה טרם היבחרו אל הקונגרס האמריקאי חבר בית המחוקקים במישיגן — תחילה בבית הנבחרים המדינתי בשנים 2003–2008 ואחר כך בסנאט בשנים 2011–2014.
מולנאר נולד ב-8 במאי 1961 במידלנד שבמישיגן, צאצא למשפחה של הולנדים-אמריקאים.
בשנת 1983 קיבל תואר ראשון ממכללת הופ (Hope College) השוכנת בעיר הולנד שבמישיגן.
ב-1989 השלים מולנאר באוניברסיטת הרווארד לימודי תואר שני במנהל ציבורי.
בהכשרתו מולנאר כימאי, ובעבר עבד בחברת "דאו כימיקלים" במשך שמונה חודשים בטרם נכנס לפוליטיקה של ארצות הברית.
מולנאר עבד גם כעוזר פרלמנטרי עבור ביל שוּטֶה (Schuette), חבר בסנאט המדינתי של מישיגן.
טרם היבחרו אל בית המחוקקים היה חבר במועצת העירייה של מידלנד בין השנים 1997–2000.
בבחירות 2002 נבחר אל בית הנבחרים של מישיגן, שם מילא שלוש תקופות כהונה.
ב-2010 נבחר לסנאט המדינתי של מישיגן, והחל את כהונתו ב-1 בינואר 2011. בבחירות 2014 התמודד מולנאר אל בית הנבחרים של ארצות הברית במחוז הקונגרס הרביעי של מישיגן.
בבחירות מקדימות שהתקיימו במפלגה הרפובליקנית באוגוסט 2014 גבר מולנאר על פול מיטשל עם 52.4% מהקולות.
ביום הבחירות הכלליות נבחר אל הקונגרס האמריקאי כשגרף 56.5% מקולות הבוחרים.
מולנאר הושבע לתפקידו בראשית ינואר 2015, מיד עם התכנסות הקונגרס ה-114 של ארצות הברית.
בשנת 2019 מולנאר ועמיתו לייצוג מישיגן בבית הנבחרים אנדי לוין הציגו חקיקה לעיכוב בן שנתיים של כל גירוש עיראקים בארצות הברית חזרה לעיראק.
בשנת 2023 מולנאר החל לייצג אזור בחירה מס' 2, בבחירות של שנת 2024 ביל הייזינגה החל לייצג אזור בחירה מס' 4.
ג'ון מוזס היה פוליטיקאי אמריקאי, שכיהן כמושלהּ ה-22 של מדינת דקוטה הצפונית בשנים 1939–1945, ולאחר מכן ייצג אותה לקצרה בסנאט של ארצות הברית מינואר 1945 ועד למותו במרץ אותה שנה.
מוזס נולד בעיר סטרנד (Strand) שבמחוז רוגלנד שבנורווגיה, בשנת 1885. הוא היה בנם של הכומר הנריק ב.
הוא למד בבית ספר ציבורי בנורווגיה, והשלים את לימודיו התיכוניים בתיכון קונגסוינגר בשנת 1900. ב-1903 היה לבוגר המכללה הצעירה באוסלו במהלך 1905 מוזס היגר לארצות הברית, ובשנים 1906–1911 עבד בתאגיד "הרכבת הצפונית הגדולה" (Great Northern Railway).
ב-1912 החל ללמוד באוניברסיטת דקוטה הצפונית , וב-1914 השלים לימודי תואר ראשון.
בשנה העוקבת החל את לימודיו בבית הספר למשפטים של האוניברסיטה, ממנו קיבל תואר שני במשפטים.
בשנת 1917 החל לעסוק בעריכת דין בהייזן.
משנת 1919 עד 1923, ומאוחר יותר משנת 1927 עד 1933, כיהן מוזס כתובע מטעם המדינה במחוז מרסר.
ב-1936 הגיע מוזס למקום השלישי במירוץ המשולש לתפקיד מושל דקוטה הצפונית, מאחורי המושלים לשעבר ויליאם לנגר ו-וולטר ולפורד.
בראשית 1939 מוזס הושבע לתפקידו כמושל המדינה לאחר כהונתו השנייה של ויליאם לאנגר בתפקיד.
מוזס פעל לצמצום את השפעתו של לנגר; הוא שאף לקצץ בהוצאות הממשלה ולאזן את תקציב המדינה.
מוזס כיהן כמושל דקוטה הצפונית בעת מלחמת העולם השנייה.
הוא ניסה לעודד תעשיות ששגשגו מכוח המלחמה לעבור אל דקוטה הצפונית ולייצר בה, אך דקוטה הצפונית דורגה אחרונה מבין מדינות ארצות הברית שקיבלו הטבות מהוצאות המלחמה הממשלתיות.
למרות היעדר הקצבות בזמן המלחמה, ממשלו של מוזס נהנה מתקופה של שגשוג עבור המדינה.
גשמים היו בשפע והיה שוק מוכן למוצרי חקלאות.
מוזס היה מושל עממי: במהלך מסע הבחירות שלו נשא נאומים באנגלית, גרמנית או נורווגית, בהתאם לקהל הבוחרים הרלוונטי לו.
מוזס, דמוקרט, זכה להערכה משני צדי המפה הפוליטית.
בבחירות 1944 ניצח מוזס את ג'רלד ניי בבחירות לייצוג דקוטה הצפונית בסנאט של ארצות הברית.
הוא נפטר ב-3 במרץ 1945, שבועות אחדים אחרי תחילת שליחותו בגבעת הקפיטול.
הוא נטמן בבית העלמין סנט מרי בביסמרק.
ג'ון מיו היה אורתודנט בריטי והוגה תאוריית ה"אורתוטרופיה", לפיה ניתן לשנות את צורת הפנים באמצעות יציבה, תרגילים ולעיתים התקנים אורתודנטיים.
יישום התאוריה נקרא "Mewing" על שמו, והוא מהווה תרגול של יציבת פֶה בשיטת עשה זאת בעצמך.
מיו נולד ב-1928. הוא עסק ברפואת שיניים במשך 40 שנה בסארי ובקנט עד שהמועצה הכללית לרפואת שיניים (GDC) שללה את רישיונו ב-2017 בשל אי הגנה על נתוני המטופלים.
מיו החזיק בתפקיד פרופסור אורח דו-שנתי באוניברסיטת ויקטור באבש לרפואה ורוקחות בטימישוארה שברומניה.
הוא קיבל חברות לכל החיים באיגוד רופאי השיניים הבריטי בשנת 1999.
בשנת 2010, המועצה הכללית לרפואת שיניים (GDC) נזפה במיו על פרסום פרסומות, בהן נטען כי ה-GDC מדכאת בכוונה את התיאוריות שלו.
מיו לא חלק על האישום.
בשנת 2013 קיבל מיו פרס באקדמיה האמריקאית לרפואה פיזיולוגית ורפואת שיניים.
אורתוטרופיה (מיוונית: Ορθος נכון, ישר; τροπή נטייה, שינוי כיוון) היא השיטה האורתודונטית של מיו, שנטען כי היא מסוגלת להתוות את צמיחת הפנים.
השיטות האורתודונטיות של מיו כללו שימוש בהתקנים מרחיבי חך, שינוי תזונת המטופל ואימוץ של הנחת הלשון בזמן מנוחה במקום הטבעי לה כפי שטען מיו - בצמוד לחך.
מיו הגיע למסקנה כי הלשון מספקת כוח חיצוני המסוגל להרחיב את הלסת העליונה בקרב ילדים ומתבגרים בעת התפתחותם, באמצעות לחץ על תפרי הגולגולת, וכתוצאה מכך ניתן לרפא בהדרגה ליקוי סגר.
מיו האמין שהאטיולוגיה של ליקוי סגר היא סביבתית בעיקרה, וכי לגנטיקה יש תפקיד זניח בהתפתחות הנכונה של הלסת, זאת בניגוד לתורה המקובלת בזרם המרכזי.
ג'ון מיו פיתח שיטת אימון יציבת פֶה בשיטת עשה זאת בעצמך, הקרויה על שמו ועל שם בנו מייקל מיו, שהמשיך את פיתוח השיטה.
השיטה מבוססת על תאוריית האורתוטרופיה, אך מאפשרת לכל אדם ליישמה בעצמו.
רופאי שיניים, ואף מיו עצמו, המליצו להיוועץ ולנהל דיון אישי עם רופא שיניים לפני יישום השיטה או כל תרגול קשור אחר.
במסגרת השיטה, המטופל משנה את יציבת פיו במנוחה: שפתיים חתומות, שיניים סגורות בעדינות, והלשון צמודה לחך (בייחוד לחך הרך).
השיטה שמה דגש גם על היבטים תפקודיים, כגון נשימה מהאף, בכדי לאפשר למטופל לסגור את פיו ללא קושי וכן בליעה באמצעות הלשון.
מיו טען כי השיטה מסוגלת להביא להרחבת החך ולשיפור בפן האסתטי, כמו הרמת עצמות הלחיים, וגם ליתרונות בריאותיים כמו שיפור היציבה, ואף מניעת או הקלת נחירות ודום נשימה בשינה.
ג'ון טרייסי מוריסון היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו השישי בשנים 1903–1905.
ג'ון מוריסון נולד במחוז ג'פרסון שבפנסילבניה.
ב-1886 הוא נשא לאישה את גרייס דרלינד מקיי.
ב-1887 הוא סיים את לימודיו באוניברסיטת ווסטר.
ב-1890 הוא סיים את לימודיו בבית הספר למשפטים של אוניברסיטת קורנל ועבר לקולדוול, איידהו, שם הוא היה לעורך דין מצליח וחבר פעיל בכנסייה הפרסביטריאנית המקומית.
חמש פעמים הוא שימש כחבר באספה הלאומית של הכנסייה.
ב-1891 היה מוריסון פעיל בייסוד הקולג' של איידהו, שימש כאחד מחברי הסגל המקוריים שלו, ולימד אנגלית והיסטוריה.
ב-1863 הוא היה לחבר בחבר הנאמנים של המוסד, תפקיד בו הוא שימש עד 1904.
ב-1896 הוא התמודד ללא הצלחה על מושב בבית המחוקקים של איידהו, ובשנים 1897–1900 הוא שימש כיושב ראש הוועדה המרכזית של המפלגה הרפובליקנית באיידהו.
ב-1902 נבחר מוריסון כמועמד הרפובליקנים למשרת מושל איידהו.
הוא נבחר לתפקיד לאחר שהביס את המושל הדמוקרטי המכהן, פרנק האנט.
במהלך כהונתו כמושל, הונהגה מערכת לבדיקת מידות ומשקלות של המדינה, חוקק חוק לאספקת מזון לעניים, והוקם בית ספר רפורמיסטי בסנט אנתוני.
ב-1904 ביקש מוריסון להיבחר לתקופת כהונה שנייה כמושל, אך הוא לא נבחר בבחירות המקדימות של הרפובליקנים, ותחת זאת נבחר פרנק גודינג.
לאחר תום כהונתו כמושל בינואר 1905, שב מוריסון לקולדוול, וחידש את עיסוקו בעריכת דין.
ג'ון מוריסון נפטר בבויסי ב-20 בדצמבר 1915. הוא נטמן בבית הקברות מוריס היל שבעיר.
ג'ון מילדג' היה פוליטיקאי אמריקאי מג'ורג'יה, איש המפלגה הדמוקרטית-רפובליקנית, שכיהן כמושל ג'ורג'יה ה-26 בשנים 1802–1806, ולאחר מכן ועד 1809 כסנאטור מטעמה, מתוכם במשך תקופה קצרה כיהן כנשיא הזמני של הסנאט.
בין השנים 1792–1802 הוא ייצג את ג'ורג'יה בשלוש תקופת כהונה לא רצופות בבית הנבחרים של ארצות הברית, ובשנים 1780–1781 שימש כתובע הכללי הרביעי של ג'ורג'יה.
מילדג' נמנה עם מייסדי העיר את'נס ואוניברסיטת ג'ורג'יה השוכנת בה.
ג'ון מילדג' נולד בסוואנה שבפרובינציית ג'ורג'יה.
הוא היה נכדו של אחד המתיישבים הראשונים בג'ורג'יה.
הוא חונך על ידי מורים פרטיים ולמד משפטים בקריאה עצמית.
לאחר שהתקבל ללשכת עורכי הדין, הוא פתח משרד עורכי דין בסוואנה.
עם פרוץ מלחמת העצמאות של ארצות הברית, היה מילדג' חלק מקבוצה שלקחה בשבי את המושל הקולוניאלי של ג'ורג'יה, ג'יימס רייט ב-1775. הוא גם לקח חלק בפשיטה על הנשקייה המלכותית של סוואנה כדי להשיג אבק שרפה לטובת המהפכנים.
כאשר כבשו הבריטים את סוואנה, נמלט מילדג' לקרוליינה הדרומית, שם הפטריוטים כמעט ותלו אותו כמרגל.
הוא השתתף במצור על סוואנה בניסיון למגר ממנה את הכוחות הבריטים.
ב-1778 הוא שימש כעוזר למושל ג'ון הוסטון במערכה הכושלת נגד הבריטים במזרח פלורידה.
ב-1781, כקולונל במיליציה של ג'ורג'יה, הוא סייע לכבוש מחדש את אוגוסטה.
הקריירה הפוליטית של מילדג' החלה ב-1779, כאשר הוא נבחר לאספה הכללית הפטריוטית.
לאחר שכיהן כתובע הכללי של ג'ורג'יה, הוא היה חבר האספה הכללית של ג'ורג'יה.
בעת כהונתו בה הוא דיבר בתוקף נגד שערוריית הקרקעות יאזו .
ב-1792 הכריז בית הנבחרים של ארצות הברית על מושבו של אנתוני ויין כפנוי עקב מחלוקות על מקום מגוריו.
מילדג' כיהן כמושל ג'ורג'יה בשנים 1802–1806. כמושל הוא יצר את הגרלת הקרקעות הראשונה בג'ורג'יה כדי להיאבק בשחיתות בחלוקת הקרקעות לשעבר של האינדיאנים משבטי המוסקוגי למתיישבים.
הוא גם ארגן את המילציה של המדינה, וסלל את הדרך מג'ורג'יה לטנסי, שעברה דרך אדמות הצ'רוקי.
ב-1806 נבחר מילדג' מטעם המפלגה הדמוקרטית-רפובליקנית לסנאט של ארצות הברית כדי לאייש את המושב שהתפנה עקב מותו של ג'יימס ג'קסון.
הוא היה תומך נאמן ונלהב של מדיניותו של הנשיא תומאס ג'פרסון.
מינואר ועד מאי 1809 הוא כיהן כנשיא הזמני של הסנאט.
כהונתו בסנאט תמה עקב התפטרותו במאי אותה שנה.
בהקשר של המלחמות הנפוליאוניות, היה מילדג' תומך גלוי בבריטים.
הוא נותר עוין למהפכה הצרפתית והאמין שידידות קרובה עם הממלכה המאוחדת הייתה אינטרס של ארצות הברית.
מילדג' אמר שהוא לא ראה שום ערך בניסיון לשמור על היחסים עם צרפת המהפכנית.
בעת כהונתו בבית הנבחרים של ארצות הברית, מונה מילדג' כחבר בוועדת ההקמה לאתר של אוניברסיטת ג'ורג'יה, שהוקמה ב-1785. ביולי 1801, רכש מילדג' מכספו חלקת אדמה על גדת נהר אוקוני עבור המוסד החינוכי.
לאזור סביב אתר האוניברסיטה, שלימים היה לעיר, הוא קרא את'נס, לכבוד העיר אתונה, שבה הייתה האקדמיה האפלטונית.
אולם ג'ון מילדג', שהוקם באוניברסיטה ב-1921 כמעונות סטודנטים, משמש כיום כמשכן לאגף לשיפור אקדמי ולהפרעות למידה.
לאחר פרישתו מהסנאט, שב מילדג' לביתו, וחי את שנותיו האחרונות באחוזתו שליד אוגוסטה.
ג'ון מילדג' נפטר באוגוסטה ב-9 בפברואר 1818. הוא נטמן בבית הקברות סאמרוויל שבעיר.
שדרות מילדג' שבמרכז את'נס נקראו על שמו.
רחוב מילדג' שבאוגוסטה מנציח גם הוא את זכרו.
העיר מילדג'וויל שבג'ורג'יה, ובית הספר אקדמיית ג'ון מילדג' שבה, קרויים אף הם על שמו.
ג'ון מייקל היל הוא שחקן אמריקאי.
היל שיחק כדורגל וניגן על סקסופון במהלך שנות התיכון לפני שהתמקד בקריירת משחק.
הוא השתתף בתוכנית הקיץ בדרמה באוניברסית נורת'ווסטרן.
הוא סיים את לימודיו באוניברסיטת אילינוי באורבנה-שמפיין עם תואר ראשון באמנויות.
בזמן שהותו באוניברסיטה, הוא הופיע בהפקות תיאטרון של המלך ליר ושש דרגות לקירבה.
בשנת 2009 היה מועמד לפרס ג'וזף ג'פרסון לשחקן בתפקיד משנה במחזה עבור "הסערה" שהוצג ב־Steppenwolf Theatre Company בשיקגו, אילינוי.
בשנת 2010 היה מועמד לפרס טוני בתור השחקן הטוב ביותר במחזה "קפה ומאפה" מול מייקל מק'קין.
באותה שנה, החל לשחק בתפקיד הבלש דיימון וושינגטון בדרמת המשטרה של ABC דטרויט 1-8-7. הוא גם שיחק בהפקת "שייקספיר בפארק" של חלום ליל קיץ.
בשנת 2012 החל לשחק בתפקיד ראשי בסדרת הטלוויזיה אלמנטרי.
בשנת 2024 שיחק בסדרה גבר במלואו.
בשנים 2025-2024 שיחק במחזה "Purpose" בשיקגו ולאחר מכן בברודוויי.
עבור תפקידו היה מועמד לפרס טוני לשחקן הטוב ביותר במחזה לשנת 2025.
שנה שם הסרט תפקיד הערות 2007The Last Stain ברודסקי סרט קצר 2011Falling Overnight טרוי 2015Standing8 עבדול סרט קצר 2016No Pay, Nudity ילד חדשIn the Radiant City ריצ'רד גונזלס 2018Pass Over משה רבנוWidows הכומר וילר 2020Sanctuary רג'י סרט קצר
פרסתאריךקטגוריהעבורתוצאהמקורפרס טוני2025ההופעה הטובה ביותר של שחקן ראשי במחזהPurpose
ג'ון מונטגומרי היה עורך דין אמריקאי ממרילנד, אשר ייצג את מחוז הקונגרס השישי של מרילנד בבית הנבחרים של ארצות הברית מ-1807 עד 1811. בין השנים 1811–1818 כיהן בתור התובע הכללי של מרילנד, ובין השנים 1820–1822 ו-1824–1826 כיהן כראש עיריית בולטימור.
מונטגומרי נולד בקרלייל בפרובינציית פנסילבניה ב-1764. הוא היה בנו של ג'ון מונטגומרי, חבר הקונגרס הקונטיננטלי במהלך המהפכה האמריקאית.
מונטגומרי התחנך בקרלייל, למד משפטים, התקבל ללשכת עורכי הדין ב-1791 ועבר למחוז הרפורד, מרילנד כדי להתחיל לעסוק בכך.
מונטגומרי, חבר המפלגה הדמוקרטית-רפובליקנית, כיהן בבית הנבחרים של מרילנד בין השנים 1793 ל-1798. מ-1793 עד 1796 כיהן כתובע המחוזי של מחוז הרפורד.
מונטגומרי התפטר מהקונגרס ועבר לבולטימור כדי לקבל מינוי כתובע הכללי של מרילנד.
במהלך מלחמת 1812 מונה מונטגומרי לקפטן במיליציה ופיקד על ארטילריה של איחוד בולטימור, עימה השתתף בקרב על נורת' פוינט.
מונטגומרי כיהן שוב בבית הנבחרים של מרילנד ב-1819. הוא כיהן כראש עיריית בולטימור מ-1820 עד 1822 ושוב מ-1824 עד 1826.
מונטגומרי התחתן תחילה עם מרי האנס או להריס, הנקראת גם פולי.
מריה הייתה בתו של קומודור ג'יימס ניקולסון והייתה אחותה של קתרין "קיטי" ניקולסון (אשתו של ויליאם פיו), האנה ניקולסון (אשתו של אלברט גלטין), פרנסס "פאני" ניקולסון (אשתו של ג'ושוע סני), ג'יימס ויטר ניקולסון (בעלה של אן גריפין, בתו של אייזק גריפין), ויהויאדן ניקולסון (אשתו של ג'יימס קריסטי).
בין ילדיו היו הבנים ג'ון וג'יימס ניקולסון מונטגומרי.
הוא מת בבולטימור ב-17 ביולי 1828 ונקבר בבית הקברות של הכנסייה האפיסקופלית המתודיסטית בכפר אמורטון בל אייר.
ג'ון ג'ונס מיליגן היה עורך דין ופוליטיקאי אמריקאי, איש המפלגה הוויגית, אשר כיהן כחבר בית הנבחרים של ארצות הברית מטעם דלאוור.
מיליון נולד ב-10 בדצמבר 1795 במחוז ססיל שבמרילנד.
מיליגן ייצג שמונה שנים את דלאוור בבית הנבחרים של ארצות הברית.
הוא נבחר כאנטי-ג'קסוני ב-1830, והפך לחבר המפלגה הוויגית כשהיא התארגנה, וכיהן מ-4 במרץ 1831 עד 3 במרץ 1839. לאחר שהובס בניסיונו להיבחר מחדש לכהונה חמישית, מונה לשופט עמית של בית המשפט העליון של דלאוור ב-19 בספטמבר 1839 וכיהן עד 16 בספטמבר 1864, אז פרש.
מיליגן מת ב-20 באפריל 1875 בבית האבות שלו בפילדלפיה, פנסילבניה ונקבר בבית הקברות וילמינגטון וברנדיווין בווילמינגטון.
ג'ון מטוקס היה פוליטיקאי אמריקאי מוורמונט, איש המפלגה הוויגית, שכיהן כחבר בית הנבחרים של מדינתו בשלוש תקופות כהונה שונות בשנים 1807–1824, כחבר בית הנבחרים של ארצות הברית בשלוש תקופת כהונה שונות בשנים 1821–1843, וכמושל ורמונט ה-16 בשנים 1843–1844.
ג'ון מטוקס נולד בהרטפורד, קונטיקט, כבנם של סמואל מטוקס ושל שרה מטוקס.
אביו לחם במלחמת העצמאות של ארצות הברית, וכיהן כגזבר של ורמונט בשנים 1784–1800. כשהיה מטוקס בן שנה, עברה המשפחה לעיירה טינמות' שבוורמונט.
מטוקס למד לימודים אקדמיים, למד משפטים במידלברי שבוורמונט ובפיירפילד שבקונטיקט, וב-1797 התקבל ללשכת עורכי הדין.
ב-1810 נשא מטוקס לאישה את אסתר ניוול, ולשניים נולדו שלושה בנים, ושתי בנות שנפטרו בינקותן.
מטקוס החל לעסוק בעריכת דין בדאנוויל, ולאחר מכן עבר לעיירה פיצ'האם.
במלחמת 1812 הוא שירת כבריגדיר גנרל במיליציה.
בכהונתו הראשונה בבית הנבחרים של ארצות הברית כיהן מטוקס בשנים 1821–1823. הוא כיהן שוב בשנים 1825–1827, ואז היה יושב ראש ועדת הבית להוצאות מחלקת המלחמה של ארצות הברית.
בשנים 1833–1834 הוא כיהן כשופט בבית המשפט העליון של ורמונט, וסירב להתמודד על תקופת כהונה נוספת על כס השיפוט.
ב-1836 היה מטוקס נציג לוועידת החוקה של ורמונט.
הוא נבחר בפעם השלישית לבית הנבחרים של ארצות הברית מטעם המפלגה הוויגית, וכיהן בשנים 1841–1843.
ב-1843 היו המועמדים המרכזיים למשרת מושל ורמונט מטקוס (מטעם הוויגים), דניאל קלוג (מטעם המפלגה הדמוקרטית), וצ'ארלס ויליאמס (מטעם מפלגת החירות ).
בבחירות הכלליות הם קיבלו 48.7 אחוזים, 43.8 אחוזים ו-7.5 אחוזים, בהתאמה.
מאחר שאף אחד מהם לא זכה ברוב הנדרש על פי חוקת ורמונט, הועברה משימת בחירת המושל לאספה הכללית של ורמונט, שבחרה במטוקס.
במהלך תקופת כהונתו בת השנה של מטוקס כמושל, התאבד בנו ג'ורג', ומטוקס, שהיה מוכה צער, סירב להתמודד על תקופת כהונה נוספת כמושל.
ג'ון מטוקס נפטר בפיצ'האם ב-14 באוגוסט 1847. הוא נטמן בבית הקברות המקומי.
ביתו, שנבנה ב-1805 ונרכש ב-1807, עומד במרכז העיירה ומהווה נקודת ציון מקומית.
בנו ג'ון, היה כומר, ובנו ויליאם, היה עורך דין ושימש כפרקליט של מחוז קלדוניה.
ג'ון אבנר מיד היה רופא, איש עסקים ופוליטיקאי אמריקאי מוורמנוט, איש המפלגה הרפובליקנית, שכיהן כחבר הסנאט של ורמונט בשנים 1892–1893, לאחר מכן ועד 1894 כראש עיריית ראטלנד, כחבר בית הנבחרים של ורמונט בשנים 1906–1908, לאחר מכן ועד 1910 כסגן מושל ורמונט ה-47, ולאחר מכן ועד 1912 כמושל ורמונט ה-53.
ג'ון מיד נולד בעיירה פייר הייבן שבוורמונט, כבנם של רוזוול ולידיה (לבית גורהאם) מיד.
הוא התחנך בבית הספר בווסט ראטלנד ובאקדמיית פרנקלין שבעיירה מלון שבמדינת ניו יורק.
הוא החל את לימודיו במידלברי קולג', אך הפסיק אותם כדי להתגייס לצבא האיחוד במלחמת האזרחים האמריקאית.